== Demografi ==
Djiboutis folkemængde skønnedes i 2011 til 757.074 personer.<ref name=CIA/> Alle oplysninger om befolkningsforholdene er behæftede med stor usikkerhed, blandt andet på grund af de mange flygtninge og illegale immigranter, især fra Etiopien og Somalia, som befinder sig i landet. Ifølge FN var fødsels- og dødstallene i perioden 1995–2000 42,3 respektive 17,2 promille. Gennemsnitslevetiden beregnes til cirka 44 år for kvinder og 42 for mænd.<ref name=befolkning>{{Cite web|url=http://snl.no/Djibouti/befolkning |title=Djibouti – befolkning|work=Store norske leksikon|access-date=26. december 2011}}</ref> Spædbørnsdødelighed skønnedes i 2011 til knapt 55 døde per 1000 fødte.<ref name=CIA/>
Politik